**Κόνιτσα 16/09/2020**

**ΔΕΛΤΙΟ ΤΥΠΟΥ**

Ο Δήμος Κόνιτσας συμμετέχει στην Ευρωπαϊκή Εβδομάδα Κινητικότητας (16-22 Σεπτεμβρίου 2020).

Ο Δήμος Κόνιτσας για δεύτερη συνεχή χρονιά συμμετέχει στην Ευρωπαϊκή Εβδομάδα Κινητικότητας (16 – 22 Σεπτεμβρίου) με θέμα «Πράσινη μετακίνηση χωρίς ρύπους για όλους» (‘Zero-emission mobility for all’) και το σύνθημα «Μετακινήσου υπεύθυνα».

Η Ευρωπαϊκή Εβδομάδα Κινητικότητας είναι ένας θεσμός που υιοθετήθηκε το 2002 και σκοπός του είναι η ευαισθητοποίηση των πολιτών για τον περιβαλλοντικό αντίκτυπο που έχουν οι επιλογές του τρόπου μετακίνησης τους.

Στόχος μας να ενώσουμε μαζί σας τις δυνάμεις μας προκειμένου να επιτύχουμε την αλλαγή των τρόπων συμπεριφοράς των πολιτών, όσον αφορά τις καθημερινές μετακινήσεις μας, ώστε να πετύχουμε την ενίσχυση των βιωσιμότερων τρόπων μετακίνησης, το βάδισμα, το ποδήλατο και τον συνδυασμό αυτών σε κάθε διαδρομή.

Από το Γραφείο Δημάρχου